Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 594/14/8811	Trebišov, 29.1.2015
EEČ : 2-69-26-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 746,69 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Trebišov pod spisovou značkou ORP-848/TV-TV-2014.
	V dobe od 15.01.2014 do 17.07.2014 (183 dni) neoprávnene odoberala elektrickú energiu spoplatňovanú podľa zákona č. 251/2012 Z. z. o energetike a to tak, že dňa 11.11.2013 bolo odberné miesto v obci XXXXX na ulici XXXXX v rodinnom dome č. XXXXX odpojené so stavom číselníka elektromera V - 3327 kWh, následne dňa 17.07.2014 bolo kontrolou zistené, že na elektromery je poškodená - prestrihnutá plomba montážnika a elektromer bol svojvoľne pripojený, kde stav číselníka elektromera bol V - 7925 kWh, čo činí 4596 kWh neoprávnene odoberanej elektrickej energie bez riadne platnej zmluvy o dodávke elektrickej energie na uvedené odberné miesto, čím pre poškodenú spoločnosť XXXXX so sídlom XXXXX, XXXXX spôsobila škodu vo výške 746,69 €. 

Odôvodnenie: 
Uznesením povereného príslušníka OO PZ v Trebišove sp. zn. ORP-848/TV-TV-2014 zo 07.09.2014 bolo začaté trestné stíhanie a dňa 06.11.2014 vznesené obvinenie XXXXX pre vyššie uvedený prečin, na tom skutkovom základe, ako je uvedené vo výroku tohto uznesenia. 

Z vyjadrenia poškodenej strany, zastúpenou XXXXX pred mediačným úradníkom Okresného súdu v Trebišove vyplýva, že obvinená XXXXX uhradila dlžnú sumu pre poškodenú stranu XXXXX v plnej výške a preto poškodená strana nežiada náhradu škody. Z výpisu z XXXXX XXXXX z 08.12.2014 vyplýva, že dlžná suma bola preúčtovaná pre poškodenú stranu. 

Dňa 20.01.2015 zložila obvinená XXXXX na účet Krajskej prokuratúry v Košiciach peňažnú sumu vo výške 100,- (sto) €. Zo záznamu o zložení peňažnej sumy obvinená určila 50 % sumy, t. j. 50,- € štátu na peňažnú pomoc poškodeným podľa osobitného predpisu a 50 % zo zloženej sumy, t. j. 50,- € určila  XXXXX

Z uvedeného teda vyplýva, že obvinená i zástupca poškodenej strany súhlasili so schválením zmieru, obvinená vyhlásila, že spáchala skutok, pre ktorý je stíhaná. Taktiež uviedla, že škodu pre poškodenú stranu uhradila a zložila na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery, prokurátor považoval takýto spôsob rozhodnutia za dostačujúci a preto zmier medzi obvinenou na jednej strane a poškodenou stranou na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci nariaďuje sa učtárni Krajskej prokuratúry v Košiciach, aby bola suma 50,- € poukázaná štátu na peňažnú pomoc poškodeným podľa osobitného predpisu a suma 50,- € XXXXX

Poučenie: 
Proti tomuto uzneseniu sťažnosť nie je prípustná (§ 215 ods. 6 Tr. por.).

JUDr. Juraj Bók
prokurátor